Diari Oficial de la Generalitat Valenciana


Sumari del DOGV 1951, del 27-01-1993 (1993/826966)

DECRET 1/1993, de 20 de gener, del President de la Generalitat, pel qual adscriu a la Conselleria d'Indústria, Comerç i Turisme funcions i serveis derivats del Reial Decret 189/1991, de 30 de desembre, sobre instal.lacions i utilització d'aparells de rajos X amb fins de diagnòstic mèdic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/01/20/1/dof/vci/html**

### Dades del document

Número de DOGV
:   1951

Data del DOGV
:   27-01-1993

Secció del DOGV
:   DISPOSICIONS GENERALS

Número del document
:   1993/826966


Data del document
:   20-01-1993

Organisme emissor
:   Conselleria d'Indústria, Comerç i Turisme

Tipus de document
:   Decret

Decret 1/1993, de 20 de gener, del President de la Generalitat, pel qual adscriu a la Conselleeria d'Indústria, Comerç i Turisme funcions i serveis derivats del Reial Decret 1891/1991, de 30 de desembre, sobre instal.lacions i utilització d'aparells de rajos X amb fins de diagnóstic mèdic.  
Per acord de 27 de novembre de 1986, el Consell de Seguretat Nuclear encomana a la Generalitat Valenciana una sèrie de funcions i entre elles la referent a la inspecció de les instal·lacions que utilitzen aparells generadors de rajos X amb fins mèdics ubicades a la Comunitat Valenciana. Per Decret 1/1988, de 18 de gener, del President de la Generalitat, es van assignar a la Conselleria d'Administració Pública les funcions derivades de l?esmentat acord d'encomanda.  
Posteriorment, amb data 3 de gener de 1992, es publica el Reial Decret 1891/1991, de 30 de desembre, sobre instal·lació i utilització d'aparells de rajos X amb fins de diagnòstic mèdic, la disposició final primera del qual atribueix a les comunitats autònomes, amb competència en matèria d'indústria, determinades funcions i serveis que afecten no sols a les empreses que es dediquen a la venda i assistència tècnica dels equips, sinó a les pròpies instal·lacions, la posada en servei de les quals i altres incidències requereixen la prèvia declaració pel titular als efectes d'inscripció en els corresponents registres.  
La prestació d'aquests serveis es configura bàsicament en l'indicat Reial Decret com una funció de control documental, la qual cosa aconsella, vist l'elevat nombre d'instal·lacions en ús, la seua atribució a la Conselleria d'Indústria, Comerç i Turisme que disposa d'infrastructures idònies per a dur-los a terme.  
En virtut d'això i d'acord amb les facultats que em confereix l'article 16, apartat b), de la Llei 5/1983, de 30 de desembre, de Govern Valencià,  
DECRETE  
Article primer  
Adscriure a la Conselleria d'Indústria, Comerç i Turisme les competències que el Reial Decret 1891/1991, de 30 de desembre, sobre instal·lacions i utilització d'aparells de rajos X amb fins de diagnòstic mèdic atribueix al Ministeri d'Indústria, Comerç i Turisme, en virtut del que disposa la disposició final primera.  
Article segon  
Les competències inspectores sobre aquestes instal·lacions que corresponguen al Consell de Seguretat Nuclear i que en virtut del conveni subscrit amb la Generalitat Valenciana el dia 27 de novembre de 1986, hagen de ser exercides per la Conselleria d'Administració Pública, a la qual es van assignar pel Decret 1/1988, de 18 de gener, continuaran acomplint-se per aquesta.  
Article tercer  
Per a la deguda coordinació de les seues actuacions, la Conselleria d'Indústria, Comerç i Turisme comunicarà a la d'Administració Publica i a la de Sanitat i Consum totes les inscripcions que es produesquen en els registres regulats pels articles 6è i 9è del Reial Decret 1891/1991, de 30 de desembre.  
DISPOSICIONS FINALS  
Primera  
Faculte el Conseller d'Indústria, Comerç i Turisme per a dictar les disposicions necessàries per al compliment i desplegament d'aquest decret.  
Segona  
Aquest decret vigirà el dia en què es publique en el Diari Oficial de la Generalitat Valenciana.  
València, 20 de gener de 1993.  
El President de la Generalitat Valenciana,  
JOAN LERMA I BLASCO


Còpia Permalink ELI